Ritratt: Nick Youngson CC BY-SA 3.0 Alpha Stock Images .td_uid_2_61864d5e39eca_rand.td-a-rec-img{text-align:left}.td_uid_2_61864d5e39eca_rand.td-a-rec-img img{margin:0 auto 0 0} Jgħaddi kemm jgħaddi żmien, donnu ċerti nies kontra d-dħul tal-abort f'pajjiżna jibqgħu ma jindunawx li bl-aġir estremist tagħhom ikunu qed jaġevolaw il-kawża ta' dawk li jridu jdaħħlu l-abort fil-Gżejjer Maltin. Ma nistax ma nibqax mistagħġeb bl-injuranza grassa ta' dawn in-nies meta nara kif kandidata tal-Partit Nazzjonalista għall-Elezzjoni Ġenerali li hi favur l-abort ħadet coverage fil-midja lokali u spinta elettorali minħabba kummenti verament goffi u kundannabbli ta' grupp żgħir ta' nies li ma jittollerawx opinjonijiet differenti u li żgur ma jistgħux jitqiesu bħala li jirrapreżentaw lill-maġġoranza ta' dawk li huma kontra l-abort. Dawn in-nies ma jistgħux jifhmu li ħadd m'għandu dritt jiġġudika lil ħaddieħor dwar l-aġir morali tiegħu jew tagħha. Wara kollox, Kristu stess qal: "Tiġġudikawx jekk ma tridux li tiġu ġġudikati". U biex nieħu eżempju konkret mill-ħajja tal-lum, insemmi l-każ tal-mod sabiħ li bih il-Papa Franġisku laqa' lill-President Biden tal-Istati Uniti tal-Amerika minkejja li dan tal-aħħar huwa favur l-abort. Imma hawn Malta donnu għad hawn min jaħseb li għadna ngħixu fiż-żminijiet ta' Torquemada u l-Inkwiżizzjoni! – Lil dawn in-nies ngħidilhom: "Jekk tridu li l-abort jidħol żgur f'pajjiżna, komplu bil-paprati estremisti tagħkom!" – Possibbli li ma tindunawx kemm kapital qed jagħmlu minn inċidenti bħal dawn dawk li jridu jdaħħlu l-abort f'Malta? – Mhux bilfors imbagħad li l-Kattoliċi jiġu mpinġija bħala reazzjonarji u nies kontra l-progress? – U dan kollu minħabba l-aġir stupidu tagħkom? Min-naħa tiegħi nikkundanna kull attakk fuq min hu favur id-dħul tal-abort f'pajjiżna għax minkejja li jien kontra l-abort, xorta nemmen li kulħadd għandu dritt għall-opinjoni tiegħu jew tagħha u kulħadd għandu jiġi rispettat kif ukoll ittrattat b'dinjità. .td_uid_3_61864d5e3a2d3_rand.td-a-rec-img{text-align:left}.td_uid_3_61864d5e3a2d3_rand.td-a-rec-img img{margin:0 auto 0 0}